WebP

WebP on bittikarttagrafiikan tiedostomuoto, jossa voidaan käyttää häviöllistä ja häviötöntä pakkausta.https://developers.google.com/speed/webp/ WebP on Googlen kehittämä JPEGin korvaajaksi suunniteltu avoin standardi, jonka viitetoteutus on julkaistu BSD-lisenssillä. Se julkaistiin vuonna 2010. 

Häviöllisessä WebP:ssä käytetään On2 Technologies -yrityksen kehittämää VP8-videokoodekin pakkausalgoritmia, säiliömuoto on RIFF. Googlen ohjelmistoinsinööri Jyrki Alakuijala on laajentanut WebP:n häviöttömään pakkaamiseen, johon myös WebP-tiedostomuodon alfakanavan koodaus perustuu.http://googlecode.blogspot.com/2011/11/lossless-and-transparency-encoding-in.html
Lokakuussa 2020 verkkoselaimista natiivina WebP-tuen omaavat Chrome, Firefox, Edge, Opera ja Safari.https://caniuse.com/#search=webp

Katso myös
 WebM

Lähteet

Luokka:Bittikarttatiedostomuodot
Luokka:Avoimet standardit